ຝຣັ່ງ ແລະ ຣັດເຊຍ ຕົກລົງ ແລກປ່ຽນ ຂໍ້ມູນຂ່າວກອງ
ປະທານາທິບໍດີ Vladimir Putin ແຫ່ງຣັດເຊຍ ກ່າວວ່າ​ ວັງເຄຣັມລິນແມ່ນເປີດກວ້າງ ຕໍ່ການຮ່ວມມືກັບຝຣັ່ງ ແລະ ສະຫະລັດ​ ໃນການໂຈມຕີເປົ້າໝາຍ ລັດອິສລາມ.
ປະທານາທິບໍດີຝຣັ່ງ ທ່ານ Francois Hollande ແລະປະທາ ນາທິບໍດີຣັດເຊຍ ທ່ານ Vladimir Putin ໄດ້ຕົກລົງທີ່ຈະແລກ ປ່ຽນຂໍ້ມູນ ຂ່າວກອງສືບລັບ ກ່ຽວກັບ ພວກຫົວຮຸນແຮງລັດອິສ ລາມ ແລະກຸ່ມຫົວຮຸນແຮງຈັດອື່ນໆ ຢູ່ໃນຊີເຣຍ ເພື່ອຊ່ອຍໃນ ການໂຈມຕີຖິ້ມລະເບີດໃຫ້ມີປະສິດທິຜົນຫຼາຍທີ່ສຸດ ປະທານາທິບໍດີ Hollande ກ່າວໃນລະຫວ່າງ ກອງປະຊຸມຖະ ແຫຼງຂ່າວລຸນຫຼັງການພົບປະຂອງພວກຜູ້ນຳທັງສອງທີ່ນະຄອນ ຫຼວງມົສກູໃນວັນພະຫັດວານນີ້ວ່າ ພວກເຮົາໄດ້ແລກປ່ຽນຂໍ້ມູນ ກ່ຽວກັບກຸ່ມຕ່າງໆທີ່ພວກເຮົາຈະໂຈມຕີ ແລະຈະບໍ່ໂຈມຕີ ສິ່ງທີ່ ພວກເຮົາໄດ້ຕົກລົງກັນ ແລະມັນມີຄວາມສຳຄັນຫຼາຍທີ່ຈະໂຈມ ຕີແຕ່ພວກກໍ່ການຮ້າຍແລະພວກລັດອິສລາມເທົ່ານັ້ນແລະບໍ່ໂຈມຕີກຳລັງອື່ນໆ ທີ່ພວມຕໍ່ ສູ້ກັບພວກກໍ່ການຮ້າຍຢູ່ ສ່ວນທ່ານ Putin ກ່າວວ່າ ຣັດເຊຍແມ່ນເປີດກວ້າງຕໍ່ການຮ່ວມມືເພີ້ມຂຶ້ນກັບຝຣັ່ງ ແລະ ສະຫະລັດໃນການໂຈມຕີເປົ້າໝາຍຕ່າງໆຂອງກຸ່ມລັດອິສລາມ ທ່ານ Hollande ເດີນທາງໄປປະເທດຣັດເຊຍ ເພື່ອດຳເນີນງານທາງດ້ານການທູດ ໃນ ການເສີມສ້າງກຳລັງໂຈມຕີກຸ່ມລັດອິສລາມ ທີ່ໄດ້ເຮັດໃຫ້ທ່ານເດີນທາງມາຍັງສະຫະລັດ ພ້ອມທັງເຢຍຣະມັນ ອັງກິດ ແລະອີຕາລີ ປະທານາທິບໍດີຝຣັ່ງ ແລະທ່ານ Putin ໄດ້ຫາລືກັນກ່ຽວກັບການປະສານງານກັນເພີ້ມຂຶ້ນ ໃນການໂຈມຕີສັດຕູຮ່ວມ ດຽວກັນ ໃນຂະນະທີ່ຊອກຫາຊ່ອງທາງ ເພື່ອໃຫ້ມີການແກ້ໄຂ ທາງດ້ານການເມືອງຢູ່ໃນຊີເຣຍ ຝຣັ່ງ ແລະຣັດເຊຍຕ່າງກໍໄດ້ປະເຊີນກັບການໂຈມຕີກໍ່ການຮ້າຍເມື່ອບໍ່ດົ ນຜ່ານມານີ້ ກຸ່ມ ລັດອິສລາມໄດ້ອ້າງເອົາຄວາມຮັບຜິດຊອບໃນການໂຈມຕີທີ່ ນະຄອນຫຼວງປາຣີ ເມື່ອວັນ ທີ 13 ພະຈິກຜ່ານມາ ທີ່ໄດ້ສັງຫານ 130 ຄົນ ແລະໄດ້ຮັບບາດເຈັບອີກ ຫຼາຍກວ່າ 300 ຄົນແລະ ການໂຈມຕີທີ່ເຮັດໃຫ້ເຮືອບິນໂດຍສານຣັດເຊຍຕົກເມື່ອວັນທີ 31 ຕຸລາຜ່ານມາ ທີ່ແຫລມໄຊນາຍ ປະເທດອີຈິບ ທີ່ເຮັດໃຫ້ຜູ້ໂດຍສານ ແລະພະນັກງານ ປະຈຳເຮືອບິນ 224 ຄົນເສຍຊີວິດນັ້ນ